Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: 1. számú melléklet a 9/1998. (II. 20.) BM rendelethez
Paragraph Index: 293

b) A többi megyében a szavazóköri besorolást tartalmazó jegyzék módosítását a HVI vezetõje elvégzi, majd aláírásával és pecsétjével hitelesíti a szavazóköri körzetállományt. A hitelesített jegyzéket meg kell küldeni a TVI-nek, majd a TVI vezetõjének jóváhagyása után a körzetállomány módosításait a Közigazgatási Hivatalok vezetik át a megyei körzetállományon. Amennyiben a HVI vezetõjének illetékességi területén helyi számítógépes személyiadat- és lakcímnyilvántartási rendszer mûködik, az 1998-as körzetadatokat a Közigazgatási Hivataltól fogadni, majd az aktuális körzetállományt a Közigazgatási Hivatalnak megküldeni számítógépes adathordozón vagy hálózaton is lehetséges. Utóbbi esetben elmarad a Közigazgatási Hivatalban a módosítások manuális átvezetése.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes